2020. március 6-án vált hivatalossá, hogy a San Marinó-i műsorsugárzó Senhitet választotta ki San Marino képviseletére a 2020-as Eurovíziós Dalfesztiválon. Versenydalát a rajongók két dal közül választhatták ki a következő napokban. Március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. A San-marinói műsorsugárzó jóvoltából az énekesnő lehetőséget kapott az ország képviseletére a következő évben egy új versenydallal. A dalt eredetileg 2021. március 8-án mutatták volna be először, viszont egy nappal előtte kiszivárgott, így még aznap közzétették a dalfesztivál hivatalos YouTube oldalán.